નવસારીના બહુચર્ચિત શીતલ દેસાઈ હત્યા કેસમાં એફએસએલ ટીમને સાથે રાખી આરોપીને ઘટનાસ્થળે લઈ ગ્રામ્ય પોલીસે હત્યાની ઘટનાનું રિકસ્ટ્રકશન કર્યું હતું. પોલીસે આ સમગ્ર ઘટનાનું વિડિયો રેકોર્ડિંગ પણ કર્યું હતું. પોલીસે આરોપીને રિમાન્ડ પૂર્ણ થતા કોર્ટમાં રજૂ કરી વધુ રિમાન્ડની માગણી કરતા કોર્ટે એક દિવસના રિમાન્ડ મંજૂર કર્યા હતા. નવસારીમાં જમાલપોર ખાતે આવેલી સર્વોદયનગર સોસાયટીમાં રહેતી શીતલ દેસાઈની નાની ચોવીસી ખાતે રહેતા આરોપી જયેશ હળપતિએ માત્ર રૂ. 300 માટે હત્યા કરી દીધી હતી. આ સમગ્ર ઘટના કેવી રીતે બની તે અંગે ઝીણવટભરી તપાસના ભાગરૂપે નવસારી ગ્રામ્ય પોલીસ મથકના પીઆઈ આર.એસ.ડોડીયા તેમની સાથે એલસીબી પીઆઈ ડી.એન. પટેલ સહિત જિલ્લા પોલીસે આરોપી વિરૂદ્ધ પુરાવા એકત્ર કરવાના શરૂ કર્યા હતા.